RBF โรดโชว์จังหวัดระยอง
RBF โรดโชว์จังหวัดระยอง ณ โรงแรมคามิโอ แกรนด์ ระยอง จังหวัดระยอง เมื่อเร็ว ๆ นี้
16 ก.ย. 2562

ดร.สมชาย รัตนภูมิภิญโญ ประธานเจ้าหน้าที่บริหาร ร่วมด้วย นางเพ็ชรา รัตนภูมิภิญโญ รองประธานเจ้าหน้าที่บริหาร พร้อมด้วยคณะผู้บริหาร บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF นำเสนอข้อมูลรายละเอียดหลักทรัพย์แก่นักลงทุนเพื่อเข้าจดทะเบียนในตลาดหลักทรัพย์แห่งประเทศไทย เพื่อเสนอขายหุ้นสามัญเพิ่มทุนให้กับประชาชนเป็นครั้งแรก (IPO) จำนวน 520 ล้านหุ้น มูลค่าที่ตราไว้หุ้นละ 1.00 บาท ปัจจุบันบริษัทมีทุนจดทะเบียนจำนวน 2,000 ล้านบาท แบ่งเป็นหุ้นสามัญจำนวน 2,000 ล้านหุ้น ซึ่งชำระทุนจดทะเบียนแล้ว 1,480 ล้านหุ้น
โดยมีนายสมภพ ศักดิ์พันธ์พนม ประธานกรรมการ พร้อมด้วย นายสมศักดิ์ ศิริชัยนฤมิตร ประธานเจ้าหน้าที่บริหาร บริษัท แอสเซท โปร แมเนจเม้นท์ จำกัด หรือ APM ในฐานะที่ปรึกษาทางการเงิน พร้อมด้วยนางสาวกัญญารัตน์ ประพิณวณิชย์ รองกรรมการผู้จัดการ บริษัทหลักทรัพย์ ฟินันเซีย ไซรัส จำกัด (มหาชน) หรือ FSS ในฐานะแกนนำในการจัดจำหน่ายและรับประกันการจัดจำหน่ายร่วมกันให้ข้อมูลในครั้งนี้ด้วย ณ โรงแรมคามิโอ แกรนด์ ระยอง จังหวัดระยอง เมื่อเร็ว ๆ นี้